কুড়িগ্রাম, বাংলাদেশনিউজ২৪x৭.কম  কুড়িগ্রাম স্টেডিয়ামে শনিবার থেকে আন্তঃ উপজেলা জেলা প্রশাসক গোল্ডকাপ ফুটবল টুর্ণামেন্ট শুরু হয়েছে। বিকেল সাড়ে ৩টায় আনুষ্ঠানিকভাবে খেলার উদ্বোধন করেন রংপুর বিভাগের কমিশনার জসীম উদ্দিন আহমেদ। এ সময় শুভেচ্ছা বক্তব্য রাখেন জেলা প্রশাসক মোঃ হাবিবুর রহমান, পুলিশ সুপার মাহবুবুর রহমান, উপজেলা পরিষদ চেয়ারম্যান ও জেলা ক্রীড়া সংস্থার সাধারণ সম্পাদক পনির উদ্দিন আহমেদ ও টুর্ণামেন্ট কমিটির আহবায়ক এডিএম শহিদুল ইসলাম।  উদ্বোধনী খেলায়  নাগেশ্বরী উপজেলা ক্রীড়া সংস্থা ৬-১ গোলে রাজিবপুর উপজেলা ক্রীড়া সংস্থাকে পরাজিত করে। রবিবারের খেলায় রৌমারী উপজেলা ক্রীড়া সংস্থা রাজারহাট উপজেলা ক্রীড়া সংস্থার মুখোমুখী হবে।  জেলা প্রশাসন ও জেলা ক্রীড়া সংস্থার আয়োজনে এ টুর্ণামেন্টে রাজিবপুর, রৌমারী, চিলমারী, উলিপুর, রাজারহাট, ফুলবাড়ী, ভূরুঙ্গামারী, নাগেশ্বরী ও সদর উপজেলা ক্রীড়া সংস্থা অংশ নিচ্ছে।  বাংলাদেশনিউজ২৪x৭.কম/প্রতিনিধি/এসএ.